ดีเดย์! GGC เดินเครื่องโรงงานผลิตกลีเซอรีนชลบุรี กำลังผลิต 2 หมื่นตัน/ปี วันแรก!
ดีเดย์! GGC เดินเครื่องโรงงานผลิตกลีเซอรีนชลบุรี กำลังผลิต 2 หมื่นตัน/ปี วันแรก!
1 ธ.ค. 2563

บริษัท โกลบอลกรีนเคมิคอล จำกัด (มหาชน) หรือ GGC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า โครงการโรงงานผลิตกลีเซอรีนบริสุทธิ์แห่งที่ 2 ของบริษัทฯ ซึ่งตั้งอยู่ในพื้นที่เขตประกอบการอุตสาหกรรมไทยอีสเทิร์น อำเภอหนองใหญ่ จังหวัดชลบุรี ได้เริ่มดำเนินการผลิตเชิงพาณิชย์ (Commercial Operating Date : COD) เมื่อวันที่ 1 ธ.ค.63
โดยโรงงานผลิตกลีเซอรีนบริสุทธิ์แห่งที่ 2 มีกำลังการผลิตติดตั้ง (Nameplate Capacity) กลีเซอรีนบริสุทธิ์ 20,000 ตันต่อปี โดยกลีเซอรีนบริสุทธิ์เกิดจากการนำกลีเซอรีนดิบ ซึ่งเป็นผลิตภัณฑ์พลอยได้จากกระบวนการผลิตเมทิลเอสเทอร์มาผ่านกระบวนการกลั่นจนได้เป็นกลีเซอรีนบริสุทธิ์ ผลิตภัณฑ์ดังกล่าวสามารถนำไปใช้ในอุตสาหกรรมยา อุตสาหกรรมอาหาร ตลอดจนอุตสาหกรรมสุขอนามัยส่วนบุคคล